KOMISIJOS SPRENDIMAS
2005 m. lapkričio 3 d.
panaikinantis Sprendimą 2003/136/EB dėl klasikinio kiaulių maro išnaikinimo ir neatidėliotinos laukinių kiaulių vakcinacijos prieš klasikinį kiaulių marą Liuksemburge planų patvirtinimo
(pranešta dokumentu Nr. C(2005) 4193)
(autentiškas tik tekstas prancūzų kalba)
(2005/773/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį, 25 straipsnio 3 dalį ir 29 straipsnio 2 dalį,
kadangi:
(1)
2001 m. laukinių kiaulių populiacijoje Liuksemburge pasitvirtino klasikinio kiaulių maro atvejų.
(2)
Komisijos Sprendimu 2003/136/EB (2) Komisija patvirtino Liuksemburgo pateiktus klasikinio kiaulių maro išnaikinimo laukinių kiaulių populiacijoje ir neatidėliotinos laukinių kiaulių vakcinacijos planus.
(3)
Sprendimu 2005/224/EB Komisija patvirtino neatidėliotinos laukinių kiaulių vakcinacijos plano nutraukimą.
(4)
Iš Liuksemburgo pateiktos informacijos aišku, kad klasikinis kiaulių maras laukinių kiaulių populiacijoje yra sėkmingai išnaikintas, ir kad patvirtinto išnaikinimo plano toliau taikyti nereikia.
(5)
Dėl šios priežasties yra tikslinga panaikinti Sprendimą 2003/136/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2003/136/EB panaikinamas.
2 straipsnis
Šis sprendimas skirtas Prancūzijos Respublikai ir Liuksemburgo Didžiajai Hercogystei.
Priimta Briuselyje, 2005 m. lapkričio 3 d.